পানা চাই পরোয়ার তোমার কাছে  দুষ্ট ইনসান আর জ্বীন যত আছে।  ওদের কবল হতে একটু রেহাই  তোমার সকাশে প্রভু এই কামনাই।  পরের গীবতে সদা তৃপ্ত রাখে মন  মিথ্যে বেসাতি দিয়ে কাটায় জীবন।  লেবাসের গুণে সাজে সাচ্চা মানুষ  আড়ালে লুকিয়ে রাখে রঙিন ফানুস।  জোত নাই তবু দাবী জাতে জমিদার  আকারে মানুষ বটে আদি জানোয়ার।  এই  সব হতে দূরে রাখিও আমার  জোড় হাতে পানা চাই পাক পরোয়ার।  সুযোগের সন্ধানি জানি তাও জানি  ঝোপ বুঝে কোপ হানে খবীছ দোকানি।  খান্নাছি কুৎসিৎ হৃদয় খানি  রাখা দায় সে জাগায় পাদুকা খানি।  ক্রিমিনালি কীট ভরা মাথার ভিতর  লোকে জানে ওরা কত জঘন্য ইতর।  খাতামাল্লাহু আলা ক্বুলুবিহিম  দেখাও সুপথ ওদের হে মহা-মহীম।